C 342/224
MT
Il-Ġurnal Uffiċjali tal-Unjoni Ewropea
6.9.2022
Il-Ħamis 17 ta’ Frar 2022
77.
Jinnota li l-pandemija tal-COVID-19 wasslet għal ċerti restrizzjonijiet bejn l-Istati Membri u fi ħdanhom, flimkien ma' tnaqqis fis-settur tal-lukandi, tar-ristoranti u tal-catering, b'impatt devastanti fuq il-produzzjoni tal-ikel; 78.
Huwa tal-fehma li l-iżvilupp sostenibbli, it-tranżizzjoni ġusta, l-inklużjoni soċjali u l-ħolqien ta' impjiegi ta' kwalità għandhom iwittu t-triq għall-irkupru; 79.
Jilqa' l-proposta tal-Kummissjoni li tippreżenta Strument ta' Emerġenza tas-Suq Uniku; jistieden lill-Kummissjoni tiżviluppah bħala għodda strutturali legalment vinkolanti biex tiżgura l-moviment liberu tal-persuni, tal-prodotti u tas-servizzi f'każ ta' kriżijiet futuri; 80.
Jistieden lill-Kummissjoni u lill-Istati Membri jużaw b'mod proattiv it-tagħlimiet meħuda u jiżviluppaw pjan ta' rispons għall-emerġenzi, li għandu jimmira li jassigura rispons konġunt u jissalvagwardja kemm jista' jkun il-moviment liberu tas-servizzi, tal-prodotti u tal-persuni, speċjalment tal-ħaddiema transfruntiera; ifakkar fil-ħtieġa tan-notifika immedjata mill-Istati Membri tal-miżuri nazzjonali li jillimitaw il-moviment liberu tal-prodotti u s-servizzi; 81.
Jilqa' l-proposta tal-Kummissjoni għal regolament dwar theddid transkonfinali serju għas-saħħa u li jħassar id-Deċiżjoni Nru 1082/2013/UE (COM(2020)0727), b'mod partikolari l-proposta tagħha għall-ħolqien ta' mekkaniżmu għall-kontroll ta' restrizzjonijiet fuq l-esportazzjoni ta' tagħmir mediku fis-suq intern; 82.
Jenfasizza l-ħtieġa urġenti li jitwessa' l-aċċess għas-servizzi u t-teknoloġiji diġitali li huma essenzjali matul l-emerġenzi sabiex is-suq uniku jiffunzjona bla xkiel u sabiex iċ-ċittadini u n-negozji jkollhom aċċess għas-servizzi pubbliċi permezz ta' soluzzjonijiet tal-Gvern elettroniku; jirrikonoxxi l-esklużjoni diġitali u n-nuqqas ta' aċċess għall-internet bħala wħud mill-aktar ostakli mhux tariffarji sinifikanti għat-trasformazzjoni diġitali tas-suq uniku tal-UE; o o 83.
o
Jagħti istruzzjonijiet lill-President tiegħu biex tgħaddi din ir-riżoluzzjoni lill-Kunsill u lill-Kummissjoni.